CELEX: 62016CN0515
Language: fi
Date: 2016-10-03 00:00:00
Title: Asia C-515/16: Ennakkoratkaisupyyntö, jonka Cour d’appel de Versailles (Ranska) on esittänyt 3.10.2016 – Enedis SA (aiemmin Électricité Réseau Distribution de France, ERDF) v. Axa Corporate Solutions SA ja Ombrière Le Bosc SAS

19.12.2016   
            
            
               FI
            
            
               Euroopan unionin virallinen lehti
            
            
               C 475/13
            
         Ennakkoratkaisupyyntö, jonka Cour d’appel de Versailles (Ranska) on esittänyt 3.10.2016 – Enedis SA (aiemmin Électricité Réseau Distribution de France, ERDF) v. Axa Corporate Solutions SA ja Ombrière Le Bosc SAS
   (Asia C-515/16)
   (2016/C 475/19)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Versailles
   
      Pääasian asianosaiset
   
   
      Valittaja: Enedis SA (aiemmin Électricité Réseau Distribution de France, ERDF)
   
      Vastapuolet: Axa Corporate Solutions SA ja Ombrière Le Bosc SAS
   
      Ennakkoratkaisukysymykset
   
   
               1)
            
            
               Onko SEUT 107 artiklan 1 kohtaa tulkittava siten, että aurinkoenergiaa hyödyntävien tuotantolaitosten tuottaman sähkön ostoa koskevien edellytysten vahvistamisesta 10.7.2006 (JORF nro 171, 26.7.2006, s. 11133) ja 12.1.2010 tehtyihin ministerin päätöksiin (JORF nro 0011, 14.1.2010, s. 727), luettuina yhdessä julkisen sähköpalvelun nykyaikaistamisesta ja kehittämisestä 10.2.2000 annetun lain nro 2000-108, 6.12.2000 annetun asetuksen nro 2000-1196 ja 10.5.2001 annetun asetuksen nro 2001-410 kanssa, perustuvan kaltaista järjestelyä, jonka nojalla yrityksillä on velvollisuus ostaa aurinkoenergiaa hyödyntävien tuotantolaitosten tuottamaa sähköä markkinahintaa korkeampaan hintaan ja jonka rahoituksesta vastaavat sähkön loppukäyttäjät, on pidettävä valtiontukena?
            
         
               2)
            
            
               Jos edelliseen kysymykseen vastataan myöntävästi, onko SEUT 108 artiklan 3 kohtaa tulkittava siten, että se, ettei komissiolle ilmoitettu ennakolta tästä järjestelystä, vaikuttaa edellä mainittujen riidanalaisen tukitoimenpiteen täytäntöönpanemiseksi tehtyjen päätösten pätevyyteen?